Dragi učenci, drage učenke!

Izolacija še kar traja. Ne moremo se srečevati, se bomo pa v tem času naučili dobro komunicirati preko elektronske pošte. Poskusili sicer smo, da bi se srečali preko video konference, vendar nam ni šlo najbolje. Če bom našla kakšno drugo možnost, vas bom obvestila. Vsi že dobro obvladate pisanje sporočil in pripenjanje priponk.

**Moram vas pohvaliti, ker vas velika večina dobro dela in redno pošilja naloge. Še vedno pa se najde kdo, ki misli, da je na počitnicah. Še vedno velja, da me lahko vse vprašate. Rada vam bom odgovorila. Hvala vsem učencem, ki me vsak teden obveščate, kako poteka vaše delo. Vaši odgovori so mi v veliko pomoč pri načrtovanju dela.**

**Prejšnji teden smo pisali spis za oceno. Veseli me, ker ste svoje delo vzeli resno in napisali dobre, zelo dobre in odlične spise o svoji prihodnosti.**

**Dragi starši!**

**Hvala vam, ker stojite ob strani svojim otrokom in jim pomagate.**

**Pošiljate mi domače branje, bralno značko. Vse si zabeležim in spravim v mape.**

**Pridno delajte najprej!**

**Silvana Mislej, učiteljica, ki vas že močno pogreša**

**Dve uri v tem tednu sta namenjeni še obravnavi besedila Bobi.**

Šele nato začnite z branjem in reševanjem nalog o pesmi Žebljarska.